Терминэу «Джырэ адыгабз» зыфиIорэм мэхьэнэ заулэ къырагъэубыты: 1) макъэхэм, гущыIэхэм, гущыIэзэгъусэхэм ыкIи гущыIэухыгъэхэм якъэхъукIэ-гъэпсыкIэхэм яхьылIэгъэ шэпхъэ гъэуцугъэ зэгъэуIугъэхэр къэзгъэлъагъорэр; 2) шIэныгъэу джырэ адыгэ литературабзэм имэкъэ зэхэтыкIэ, илексикэрэ ифразеологиерэ, играмматикэ гъэпсыкIэхэр зэзгъашIэрэр; 3) предметэу адыгабзэм ехьылIэгъэ шIэныгъэхэм алъапсэхэр къизIотыкIрэр.